;Johannes Abbott (36) vertel hoe die Suid-Afrikaanse Nasionale Bloeddiens sy lewe gered het nadat hy in Mei in 'n grusame ongeluk was. Dié ongeluk het hom sy regterarm en -been gekos. Foto: MONIQUE BASSON
Toe hy in Mei ná 'n grusame motor- ongeluk by Kinkelbos na die hospitaal gehaas is, het hy net 8% van sy bloed in sy liggaam oorgehad. As dit nie vir die Suid-Afrikaanse Nasionale Bloeddiens (SANBD) was nie, sou dít die einde van sy verhaal gewees het.
So het Johannes Abbott (36) vertel tydens 'n ontbyt wat deur SANBD aangebied is om mense aan te moedig om bloed te skenk.
Abbott, skepper van die Farmboek-app vir boere, het op 21 Mei van Nampo op Botha- ville (waar hy dié app bekend gestel het) teruggekeer toe 'n vragmotor naby Kinkelbos sy bakkie reg van voor getref het.
Die impak het onder meer sy arm afgeruk en sy bakkie in die bosse langs die pad laat beland.
Hy het dadelik besluit hy moet weens brandgevaar weg van die wrak af kruip, al het hy besef hy is baie, baie ernstig beseer.
"Met my een arm het ek my veiligheidsgordel losgemaak, my sitplek agtertoe geskuif en pad toe begin kruip.
"Toe sien ek my arm [die een wat afgeruk is in die ongeluk] daar lê en ek wou dit nog optel, maar ek het dit toe maar gelos."
Totdat Nandi Poro, 'n opgeleide paramedikus, hom gesien en stilgehou het.
"Sy het die nooddienste gebel en die bloed-ing uit my arm gestop."
Sewe dae lank moes dokters versigtig werk deur bloedplasma en -plaatjies oor te tap wanneer sy bloed te dun geraak het en dit dan weer verdun toe hy dialise vir sy niere moes kry.
"'n Rehabilitasiesentrum maak jou oë egter oop, want daar is kinders wat 'n been verloor het en steeds op en af spring en planne maak."
Tyd om bloed terug te gee
"Later dié maand is ek selfs weer terug op die pad – en julle kan uitkyk vir my, ek sal die man met die een hand wees wat op sy selfoon praat!" sê hy skertsend.